KOMUNIKACIJA KOMISIJE EUROPSKOM PARLAMENTU, VIJEĆU, EUROPSKOM GOSPODARSKOM I SOCIJALNOM ODBORU I ODBORU REGIJA Jačanje uloge poduzeća i građana u europskom jedinstvenom tržištu: akcijski plan za poboljšanje portala Vaša Europa u suradnji s državama članicama /* COM/2013/0636 final */





I. Cilj akcijskog plana Jedinstveno tržište je ključni pokretač rasta. Međutim, taj potencijal rasta se može osloboditi samo ako poduzeća i građani znaju i razumiju koja prava i mogućnosti imaju i kako se njima učinkovito koristiti. Na portalu Vaša Europa (http://europa.eu/youreurope) nude se praktične informacije lake za uporabu o pravima u EU-u na jedinstvenom tržištu na 23 jezika[1]. Njegova ciljana publika su građani i poduzeća zainteresirani za otkrivanje mnogih mogućnosti koje im EU nudi: ljudi koji žele studirati, raditi, poslovati, putovati, dobiti zdravstvenu skrb ili živjeti u inozemstvu, kao i ljudi koji ostaju kod kuće, ali kupuju na internetu, žele otvoriti račun u banci, traže telekomunikacijske usluge itd. Ljudi koji posjećuju Vašu Europu trebali bi ondje pronaći sve informacije koje su im potrebne da razumiju svoja prava u EU-u i što je potrebno da ih uživaju u bilo kojoj državi članici EU-a. Vaša Europa nastoji i usmjeriti ljude na daljnju pomoć koja im je potrebna i na odgovarajuće usluge e-vlade. Vaša Europa je pokrenuta 2005.[2], a potpuno je preuređena 2010.[3] u skladu s komunikacijom „Ususret Aktu o jedinstvenom tržištu”[4] i Izvješćem o građanstvu EU-a o uklanjanju prepreka pravima građana EU-a iz 2010.[5] Kako je ljudima potrebno da otkriju o pravima u EU-u, ali i o tome kako ih uživati u određenoj državi, Vaša Europa je zajednički projekt Komisije i država članica. Portal je postao važna referentna točka za građane i poduzeća. Njegov se sadržaj stalno širi, a broj posjeta koje prima u stalnom je porastu i iznosi do oko 16 000 posjetitelja dnevno. Međutim, može se i treba još mnogo toga uraditi. Dokazano je da je ljudima potrebna veća količina i bolja kvaliteta informacija o svojim pravima u EU-u, posebno o tome što je potrebno za izvršavanje prava na nacionalnoj razini i u prekograničnom kontekstu (cf. infra). U skladu s Komunikacijom o boljem upravljanju za jedinstveno tržište iz 2012.[6] i kao odgovor na ponovljene pozive Europskog parlamenta[7] i Vijeća[8], ovim akcijskim planom utvrđuju se konkretne mjere za pomoć u prevladavanju te razlike: · utvrđuju se planovi Komisije za daljnje učvršćivanje, razvoj i promidžbu portala Vaša Europa kao pristupa svim informacijama te pomaganje poduzećima i pojedincima u njihovim potrebama za uživanjem njihovih prava u EU-u na jedinstvenom tržištu, · pozivaju se države članice da daju praktične informacije o načinu na koji se prava u EU-u primjenjuju u praksi, a plan sadrži i konkretne prijedloge za osiguravanje lake dostupnosti takvih informacija građanima i poduzećima diljem Europe. Njime se pozivaju države članice i da se pobrinu da su informacije ponuđene na portalu Vaša Europa lako dostupne preko nacionalnih vladinih portala. II. Vaša Europa – gdje smo danas Kao dio spektra internetskih stranica Komisije, Vašu Europu korisnici portala, donositelji odluka i sudionici u donošenju odluka prepoznaju kao vrijedan alat za praktične informacije o pravima u EU-u na jedinstvenom tržištu. Posjetitelji pronalaze i informacije na razini EU-a koje daje Komisija i nacionalne informacije koje pružaju države članice putem uredničkog odbora. U posljednje tri godine broj posjetitelja stalno i značajno raste, a ovaj trend rasta nastavlja se i u 2012.: Nedavnom internetskom anketom za korisnike[9] potvrđuje se visoka razina zadovoljstva ponuđenim informacijama: 93 % korisnika ocjenjuje Vašu Europu zadovoljavajućom ili boljom od toga dok 70 % njih kaže da je pronašlo informacije koje su tražili, u potpunosti ili barem djelomično. Međutim, istraživanje također ukazuje na područja koja treba poboljšati. Ljudi koji ne pronalaze informacije koje trebaju često kažu da se to događa zbog problema s navigacijom ili zbog toga što nedostaju informacije na nacionalnoj razini. Prijedlozi za poboljšanje tiču se bolje pretrage i vođenja, uključujući vođenje do usluga na razini EU-a i na nacionalnoj razini, nuđenjem personalizirane pomoći i asistencije putem telefona, e-pošte i chata. Nadalje, posjetitelji koji dolaze na Vašu Europu tražeći informacije, također žele obavljati zadatke i procedure elektroničkim putem, što zahtijeva bolji pristup informacijama i alatima e-vlade koji su dostupni na nacionalnoj razini. Druga anketa usmjerena na donositelje odluka i sudionike[10] potvrđuje da je ova skupina također zadovoljna s kvalitetom i predstavljanjem informacija na Vašoj Europi. Poboljšanje veze između Vaše Europe i nacionalnih portala te poboljšanje svijesti o Vašoj Europi prikazani su kao glavna područja za poboljšanje. Općenito, nedavna savjetovanja i ankete ukazuju na stalnu potrebu za više informacija te za boljim informacijama,[11] posebno o pravilima i postupcima na nacionalnoj razini kod suočavanja s prekograničnim situacijama. Isto tako, postoji izražena potreba za boljim uslugama e-vlade.[12] Informiranje poduzeća i građana o nacionalnim pravilima i postupcima, zadatak je država članica. Vaša Europa pomaže u tome da se takve informacije čine dostupnima cijeloj Europi i na način koji je pristupačan korisnicima. Brojne države članice su investirale u razvoj višejezičnih nacionalnih portala koji nude odgovarajuće praktične informacije i internetske usluge građanima i poduzećima na način pristupačan korisnicima. Stalno širenje središnjih kontaktnih točaka,[13] kojima je cilj davanje informacija i usluga e-vlade, mogu također poslužiti kao primjer dobre prakse. Međutim, u mnogim državama članicama, informacije o nacionalnim pravilima i postupcima povezanima s EU-om ostaju fragmentirane, teško se pronalaze, nepotpune su i nisu pristupačne korisnicima. Čak i gdje postoje informacije, često nisu prilagođene potrebama onih koji rade u prekograničnom kontekstu. III. Poboljšanje portala Vaša Europa u suradnji s državama članicama – akcijski plan za portal Vaša Europa U nedavnoj rezoluciji,[14] Europski parlament je pozvao Komisiju da razvije portal Vaša Europa koji bi služio kao pravo digitalno „jedinstveno mjesto za usluge”. Također je pozvao države članice da što prije dostave nacionalne podatke koji trenutno nedostaju na portalu Vaša Europa… i da odgovarajući lokalni i nacionalni administrativni portali postave upućivanja na Vašu Europu radi olakšanja pristupa građana. U skladu s tim i kao odgovor na potrebe prepoznate putem nedavnih anketa, Komisija predlaže tri kompleta konkretnih mjera koje trebaju primijeniti Komisija i/ili države članice: A. mjere za daljnji razvoj portala Vaša Europa, kako bi se poboljšao odgovor na potrebe građana i poduzeća, B. mjere kojima bi se osigurala dostupnost i pristupačnost kvalitetnih informacija o nacionalnim pravilima i postupcima putem Vaše Europe i C. mjere kojima bi se osigurala dostupnost informacija na Vašoj Europi. A. Daljnje upotpunjavanje Vaše Europe i poboljšani odgovor na potrebe korisnika Ispunjavanje informacija. U skladu sa strategijom Komisije da se istakne kao službeni izvor informacija o pravima u EU-u s kvalitetnim, ažurnim, korisnim i djeljivim sadržajem, Vaša Europa nastoji informirati građane i poduzeća o pravima i mogućnostima na jedinstvenom tržištu Europe. Ona nudi informacije na međusektorskoj razini i odgovara situacijama u stvarnom životu i potrebama građana i poduzeća u EU-u. Vaša Europa čini ključni, sastavni dio internetskog spektra Komisije. Kao preteča suradnje među odjelima s potpunim fokusom na potrebe i preferencije korisnika, i dalje će rasti i pridonositi projektu na razini Komisije u cilju racionalizacije i profesionalizacije digitalne komunikacije. Vaša Europa igra važnu ulogu u pružanju kvalitetnih informacija kojima se omogućava korisnicima da iskoriste usluge na internetu. Time se izbjegava uporaba skupljih kanala kao što su telefon, e-pošta, uslužni centri i doprinosi učinkovitoj uporabi resursa na razini EU-a. Komisija će nastaviti ažurirati i, po potrebi, širiti sadržaj na razini EU-a na portalu Vaša Europa. I dalje će graditi pouzdana partnerstva sa svim pružateljima sadržaja unutar Komisije te će ojačati sinergije između Vaše Europe i specijaliziranijih portala kao što su e-Justice, EURES i odgovarajućih tematskih internetskih stranica o politikama, s ciljem izbjegavanja dupliciranja i preklapanja te postizanja najbolje kvalitete usluga za korisnike. Ponuda usluga kroz Vašu Europu još će se više upotpuniti, na primjer kroz duboke veze na središnjim kontaktnim točkama za sveobuhvatne informacije o specifičnim nacionalnim zahtjevima koji omogućavaju korisnicima da administrativne postupke obave elektroničkim putem. Ponuda boljeg vodstva i pomoći. Da bi bila uspješna u duljem razdoblju, Vaša Europa mora zadržati standarde kvalitete i povećati lakoću uporabe prilagođavanjem prema uzorcima posjetitelja i promjenjivom okruženju informacijske tehnologije. Iako je struktura Vaše Europe dizajnirana tako da bude intuitivna i razvila se zbog redovitog testiranja korisnika, povratne informacije korisnika ukazuju na to da oni ne pronalaze uvijek informacije koje traže, čak i ako su prisutne na portalu. Isto vrijedi za osobnu asistenciju, e-vladu i usluge rješavanja problema na koje se Vaša Europa poziva. Trenutačno, određeni broj korisnika ili ne pronalazi pristup najpodesnijoj usluzi ili ne dovršavaju sve korake za slanje svog slučaja. Da bi se to prevladalo, Komisija će poboljšati funkciju pretrage unutar portala i uvesti virtualnog asistenta koji nudi vođenje putem interneta. Potonje će osigurati da korisnici i) pronađu informacije koje traže bez duge navigacije te ii) lakše pristupe bitnim uslugama pomoći. [15] Komisija će posebno i dalje poboljšati sinergije između Vaše Europe i Europe Direct s ciljem da se građanima i poduzećima ponudi više kanalna platforma internetom, telefonom, e-poštom ili osobno za informacije i pomoć o njihovim pravima u EU-u. Nadalje, Vaša Europa će također biti dio novog korporativnog alata za bolje vođenje građana kroz traženje pomoći, kako je navedeno u Mjeri 11. Izvješća o građanstvu iz 2013.[16] Na kraju, Komisija namjerava posjetitelje Vaše Europe bolje informirati o novostima na portalu razvojem elektroničke usluge obavijesti o ažuriranjima. Poboljšanje pristupačnosti Vaše Europe. Vaša Europa je namijenjena svim Europljanima i stoga u potpunosti zadovoljava pravila i standarde internetske pristupačnosti, u skladu s Digitalnim programom rada i povezanim prijedlogom Komisije za Direktivu o pristupačnosti internetskih stranica tijela javnog sektora, kad se donese.[17] Komisija će pokrenuti studiju korisnosti i pristupačnosti i primijeniti svoja otkrića tako da svi, uključujući ljude s posebnim potrebama, mogu razumjeti, voditi i interaktivno komunicirati s Vašom Europom na odgovarajući način. Nadalje, cilj je portalom Vaša Europa dati mobilnim posjetiteljima isto iskustvo i funkcije koje bi im ponudilo tradicionalno računalo. Statistike pokazuju da više od 18 % trenutačnih posjetitelja koristi mobilne uređaje za pristup informacijama za građane na Vašoj Europi, a taj postotak u stalnom je porastu.[18] Komisija će nadalje poboljšati pristupačnost Vaše Europe s mobilnih uređaja i postupno proširiti svoju mobilnu inačicu tako da pokrije informacije za poduzeća. Informiranje ljudi .... Ali i slušanje ljudi. Glavna funkcija Vaše Europe je pružanje informacija. Međutim, portal je i instrument za slušanje građana i poduzeća Europe i učenje o praktičnim iskustvima s jedinstvenim tržištem. Na primjer, praćenjem najčešće traženih informacija na Vašoj Europi, Komisija saznaje o stalnim problemima kad ljudi uživaju prava na jedinstvenom tržištu. Tim znanjem se može koristiti i kao ulaznim informacijama za donošenje politika i kako bi se njime postigla usmjerena poboljšanja sadržaja Vaše Europe. Vaša Europa također ima alate za povratne informacije koje posjetiteljima nude mogućnost da ostave svoje komentare o sadržaju web-mjesta. Nadalje, Vaša Europa povremeno poziva posjetitelje da sudjeluju u javnim savjetovanjima na temu obuhvaćenu portalom za koje inače ne bi znali. Ta će praksa u budućnosti biti sistematičnija. Na kraju, Vaša Europa je danas prisutna i tema je rasprave na mnogim različitim forumima i platformama društvenih medija. To je korisno na različite načine. Zahvaljujući društvenim medijima, ljudi mogu lakše dijeliti i pristupati informacijama i pomoći koja im se nudi na cijeloj Vašoj Europi. Društveni mediji također omogućavaju korisnicima razmjenu konkretnih iskustava s kojima se susreću na jedinstvenom tržištu. Komisija će još više integrirati Vašu Europu u spektar društvenih medija tako da se njome i dalje potiče taj razvoj. Komisija će uraditi sljedeće: || - još će više razviti Vašu Europu kao sastavni dio svoje institucionalne internetske strategije daljnjim proširenjem sadržaja Vaše Europe tako da potpuno pokrije prava, obveze i mogućnosti na jedinstvenom tržištu, optimizira poveznice i sinergije s postojećim portalima i platformama te u tu svrhu elaborira strukturu upravljanja za portal koji predstavlja odgovornosti na razini EU-a i na nacionalnoj razini || lipanj 2014. - poboljšati vođenje kroz internetsku pretragu dostupnu na portalu uvođenjem virtualnog asistenta i optimizirati sinergije sa stranicom Europe Direct. || srpanj 2014. - provesti studiju korisnosti i pristupačnosti te primijeniti svoja otkrića jamčeći optimalnu pristupačnost i navigaciju na Vašoj Europi za sve, a posebno za ljude s posebnim potrebama i ljude koji koriste mobilne uređaje. || svibanj 2014. - optimizirati povratne informacije i pobrinuti se da su javne konzultacije o temama koje su pokrivene Vašom Europom pristupačne putem portala tako da posjetitelji imaju mogućnost utjecaja na donošenje odluka u područjima od njihova interesa || ožujak 2014. - integrirati Vašu Europu u društvene medije i podržati korisnike društvenih medija u razmjeni njihovih iskustava s pravima na jedinstvenom tržištu putem Vaše Europe. || ožujak 2014. B. Povezivanje sadržaja na razini EU-a sa sadržajem na nacionalnoj razini Građane i poduzeća koja posjećuju Vašu Europu interesiraju vrlo konkretne informacije o tome kako mogu koristiti svoja prava u EU-u u specifičnim situacijama u pojedinoj državi članici. Oni žele znati i razumjeti koje nacionalne zahtjeve trebaju zadovoljavati, ako takvi postoje. Također moraju znati gdje se obratiti za ispunjavanje potrebnih formalnosti i gdje potražiti pomoć ili asistenciju kada su im uskraćena njihova prava u EU-u. Međutim, kako je potvrđeno nedavnim anketama korisnika i sudionika, takve informacije još nisu dovoljno dostupne. Omogućavanje informacija na nacionalnoj razini. Kao pitanje dobrog upravljanja i kao dio njihovih obveza u primjeni prava u EU-u, države članice trebaju se pobrinuti da kada se zakonodavstvom EU-a utvrde prava i stvore mogućnosti za njih, pojedinci i poduzeća lako pronađu sve informacije i pomoć koja im je potrebna za uživanje prava na svojim nacionalnim teritorijima. Ova „dužnost informiranja” je određena u različitim područjima zakonodavstva EU-a, na primjer u Direktivi o uslugama[19], Direktivi o profesionalnim kvalifikacijama[20], Direktivi o prekograničnoj zdravstvenoj skrbi[21] i Direktivi o pravima potrošača.[22] U Preporuci iz 2009. o mjerama za poboljšanje funkcioniranja jedinstvenog tržišta naglašeno je i koliko je važno za države članice da daju praktične informacije o pravima u EU-u.[23] Kao prvo, potrebno je da države članice objavljuju praktične i pristupačne informacije na svojim nacionalnim portalima. Kao drugo, nacionalne informacije trebaju biti lako razumljive za sve diljem Europe. To znači da informacije trebaju biti lako dostupne za sve, a posebno za one koji dolaze iz druge države s različitim jezikom. U praktičnom smislu, države članice moraju poboljšati i nadograditi svoje jedinstvene kontaktne točke (PSC) prema kriterijima Povelje o PSC-ima da bi se jamčilo da PSC-i pružaju kvalitetne i sveobuhvatne usluge poduzećima, uključujući u prekograničnim situacijama. Prije svega, države članice čiji su PSC-i loši i ne zadovoljavaju očekivanja poduzeća trebaju uložiti dodatne napore. [24] U skladu s Komunikacijom o boljem upravljanju na jedinstvenom tržištu, Komisija će se pobrinuti da se u svim prijedlozima zakonodavnih akata kojima se stvaraju konkretna prava na jedinstvenom tržištu, posebna pažnja obrati na način na koji su građani i poduzeća informirani o pravima u EU-u. Portalom Vaša Europa državama članicama nudi se platforma kroz koju mogu širiti nacionalni sadržaj odgovarajućim ciljnim skupinama, uključujući državljane iz drugih država članica EU-a da bi ih obavijestili o pravilima i postupcima. Dijeljenje sadržaja između Vaše Europe i nacionalnih portala. Za informiranje građana i poduzeća o pravima u EU-u i što je potrebno da ih uživaju u praksi je odgovornost podijeljena između institucija EU-a i država članica. Najbolji rezultati postižu se kada postoji optimalno međudjelovanje između sadržaja na razini EU-a i sadržaja na nacionalnoj razini, tamo gdje je takav sadržaj dostupan na dosljedan način i gdje je lako dostupan za one koji pregledavaju internet. Kao što je prije spomenuto, putem portala Vaša Europa daje se više vidljivosti sadržaju na nacionalnoj razini i posebno osigurava učinkovit pristup specifičnim ciljanim skupinama kao što su osobe koje nisu državljani EU-a. S druge strane, portal Vaša Europa daje i dodatnu vrijednost nacionalnim portalima pružanjem informacija o osnovnim pravima u EU-u na 23 jezika te pristupa uslugama pomoći na razini EU-a i izvorima informacija drugih država članica. S obzirom na potrebu za osiguravanjem optimalne interakcije između sadržaja na razini EU-a i na nacionalnoj razini te potrebe da se to postigne s malo sredstava i na razini EU-a i na nacionalnoj razini, Komisija istražuje i stalno poboljšava modele za razmjenu sadržaja. Taj rad je podijeljen između država članica, a njima upravlja urednički odbor Vaše Europe, koji okuplja stručnjake iz svih država članica. Postoje različiti modeli: · tamo gdje su kvalitetne informacije dostupne na nacionalnoj razini, prilagođene potrebama svih Europljana (uključujući ne-državljane EU-a), na portalu Vaša Europa mogu se pružiti poveznice (npr. poveznice na jedinstvene kontaktne točke). · dobavljanjem sadržaja nudi se alternativni način za razmjenu sadržaja. Njime se omogućava uzimanje odgovarajućeg sadržaja s nacionalnih portala i njihova objava preko Vaše Europe i obrnuto. U usporedbi s jednostavnim poveznicama, ova metoda ima prednost prikazivanja samo bitnih nacionalnih informacija u stilu Vaše Europe, poboljšavajući tako iskustvo korisnika. Tamo gdje nacionalni sadržaj ažuriraju države članice, takva se ažuriranja automatski pojavljuju i na Vašoj Europi. · Komisija može državama članicama ponuditi i predloške koje će ispuniti nacionalni stručnjaci. U bliskoj budućnosti, bit će moguće ponuditi elektroničke predloške, što će značajno ubrzati postupak pružanja i ažuriranja sadržaja. Tamo gdje nacionalne informacije još ne postoje (na primjer u područjima gdje se stvaraju nova prava u EU-u ili gdje se postojeći pravni režimi značajno mijenjaju), sadržaj koji odgovarajući nacionalni stručnjaci stvaraju za portal Vaša Europa može se sindicirati i objaviti na nacionalnim portalima. Na taj će se način sadržaj stvarati samo jednom – te će se ponovno koristiti, u cijelosti ili djelomično, na svim odgovarajućim portalima. S obzirom na prednosti koje nudi sindikacija sadržaja, mogućnost automatske razmjene postojećih informacija na internetu u oba smjera između nacionalnih portala i Vaše Europe je stoga proučena tijekom pilot-projekta.[25] Studijom je potvrđena izvedivost sindikacije sadržaja i njome su pokazane njezine prednosti. Kao posebnost, informacije koje su već dostupne na internetu na nacionalnim portalima ili na Vašoj Europi mogu se direktno prikazivati na Vašoj Europi ili na nacionalnim portalima. Razmjena informacija je održiva i učinkovita u pogledu sredstava, jer kad se jednom programira, postupak je automatski i korisnicima uvijek daje najažurniji sadržaj. Komisija poziva države članice da učine sljedeće: || - omoguće dostupnost informacija koje se lako koriste na svojim portalima i na taj način omoguće pojedincima i poduzećima, uključujući ne-državljane EU-a, učinkovitu korištenje svojim pravima u EU-u na jedinstvenom tržištu, || stalno - aktivno surađuju s Komisijom kako bi se omogućilo da odgovarajuće nacionalne informacije, kao što su informacije o pravima boravišta i o poslovanju u drugoj državi, postanu dostupne na portalu Vaša Europa; napredak će se mjeriti na godišnjoj razini u kontekstu stanja jedinstvenog tržišta, [26] || prosinac 2014. - dijele dobru praksu na svojim nacionalnim portalima s drugim državama članicama kako bi se pridonijelo različitim modelima razmjene sadržaja koje predlaže Komisija, ovisno o najboljem pristupu za zemlju, || stalno - i dalje razvijaju jedinstvene kontaktne točke (PSC) u skladu s kriterijima postavljenima u Povelji o PSC-ima; Komisija će ocijeniti napredak država članica prema ambicioznijim PSC-ima tijekom 2014. . || prosinac 2014. Komisija će uraditi sljedeće: || - razviti različite alate za dijeljenje sadržaja (elektroničke obrasce, sindikaciju proizvoda) i ponuditi tehničku i konceptualnu podršku državama članicama, || stalno - omogućiti učenje od kolega u kontekstu polugodišnjih sastanaka uredničkog odbora, || ožujak i studeni 2014. - pozvati države članice da objave informacije na internetu o svim zakonodavnim aktima povezanima s EU-om kojima se utvrđuju prava za građane i/ili poduzeća s mogućim povezivanjem/razmjenom s Vašom Europom. || stalno C. Omogućavanje većem broju ljudi da pronađe portal Vaša Europa S rastućim brojem članova koji koriste usluge na internetu, sve više ljudi koji putuju po Europi i 13,6 milijuna građana EU-a koji žive u drugoj državi članici,[27] potencijalna dostupnost Vaše Europe još nije postignuta. Međutim, iskustvo pokazuje da se promidžbom širokog spektra dolazi do neodrživih privremenih vrhunaca u broju posjetitelja. Stoga je potrebna ciljana promidžba i na razini EU-a i na razini države članice da bi ljudi postali svjesni onoga što im se na portalu Vaša Europa može ponuditi. Statistike o korisnicima[28] označavaju da posjetitelji mogu pronaći Vašu Europu većinom putem tražilica i međuinstitucijskog web-mjesta EU-a (europa.eu), nakon čega slijede preporuke prijatelja, društveni mediji i nacionalni portali. Promidžba se stoga treba usredotočiti na privlačenje potencijalnih posjetitelja tamo gdje bi obično tražili informacije. Na portalu Vaša Europa potrebno je mnogo uložiti u optimizaciju sadržaja za tražilice pazeći da mu se može lako pristupiti sa svih relevantnih web-mjesta EU-a i država članica. Prva iskustva s promidžbom na internetu (kampanja naslovima, prisutnost na odgovarajućim forumima za iseljenike, potrošače i putovanja) i aktivnosti na društvenim medijima obećavajuća su i trebaju se dodatno iskoristiti. Kampanjama EU-a za podizanje svijesti o informacijama i nacionalnim kampanjama o pitanjima koja su barem djelomično obuhvaćena sadržajem Vaše Europe, kao što je kampanja za podizanje svijesti o pravima potrošača najavljena u Potrošačkoj agendi,[29] treba se promicati stranica. Komisija će uraditi sljedeće: || - dalje poboljšati vidljivost Vaše Europe putem optimizacije za tražilice, internetske promidžbe i daljnje integracije portala u bitne alate društvenih medija kao i njihove informacije i kampanje za podizanje svijesti. || travanj 2014. Komisija poziva države članice da: || - promiču Vašu Europu na nacionalnoj razini, posebno putem dubinskih poveznica na svojim nacionalnim portalima i u nacionalnim kampanjama za podizanje svijesti o temama koje pokriva portal. || kolovoz 2014. IV. Vrijeme i resursi Neke će se mjere provesti s fiksnim rokom koji se može razlikovati za različite dijelove portala, dok su druge trajne prirode. Trošak koji je potreban za mjere već je uzet u obzir u tekućem proračunu. [1] Vaša Europa trenutačno nudi informacije na razini EU-a na 23 jezika (svi službeni jezici osim irskog jezika) i sve informacije o nacionalnim pravilima na jeziku/jezicima države i na engleskom jeziku. [2] Prema Odluci 2004/387/EZ o interoperabilnom pružanju paneuropskih usluga javne vlasti javnim upravama, poduzetnicima i građanima (IDABC), Prilog II.A.a. [3] Prema akcijskom planu iz 2008. o integriranom pristupu za pružanje građanima i poduzećima usluga potpore jedinstvenom tržištu, SEC(2008)1882 [4] COM(2010) 608 završna verzija/2 [5] COM(2010) 603 završna verzija, Mjera 21. [6] COM(2012)259/2 [7] Rezolucija Europskog parlamenta od 14. lipnja 2012. o „Aktu o jedinstvenom tržištu: sljedeći koraci prema rastu” (2012/2663(RSP)) [8] Zaključci sa sastanka Vijeća za konkurentnost od 30. i 31. svibnja 2012. :„Vijeće naglašava kako je važno da Komisija u suradnji s državama članicama stalno ažurira višejezične informacije na portalu Vaša Europa.” [9] Izlazna anketa provedena početkom 2013. na dijelu portala namijenjenom građanima [10] Anketa provedena u razdoblju od prosinca 2012. do veljače 2013. s dužnosnicima EU-a, zastupnicima Europkog parlamenta, predstavnicima država članica i informacijskim mrežama EU-a [11] Anketa Flash Eurobarometer 365 „Građanstvo u Europskoj uniji”, objavljena u veljači 2013.; Kvalitativne studije Eurobarometer: prepreke na koje nailaze građani na unutarnjem tržištu, skupno izvješće, rujan 2011. i Lokalne vlasti i upravljanje jedinstvenim tržištem, skupno izvješće, rujan 2011. [12]Cf., Referentno izvješće e-vlade za 2012., http://europa.eu/rapid/press-release_IP-13-466_en.htm?locale=en. [13] http://ec.europa.eu/internal_market/eu-go/index_en.htm [14]Rezolucija Europskog parlamenta od 25. listopada 2012. o 20 glavnih problema europskih građana i poduzeća kod funkcioniranja jedinstvenog tržišta (2012/2044(INI)) [15] Europe Direct i specijalizirane usluge kao što su Vaša Europa – Savjeti, SOLVIT, Europska poduzetnička mreža, EURES, ECC-Net, Euraxess [16] COM(2013) 269 završna verzija [17] COM(2012) 721 završna verzija [18] Povećanje od oko 10 % od pokretanja mobilne inačice od lipnja 2012. . [19] Direktiva 2006/123/EZ od 12. prosinca 2006. o uslugama na unutarnjem tržištu [20] Direktiva 2005/36/EZ od 7. rujna 2005. o priznavanju stručnih kvalifikacija, koja se trenutačno revidira (2011/0435 (COD)), između ostalog, da bi se osigurao bolji pristup informacijama i uslugama e-vlade [21] Direktiva 2011/24/EU od 9. ožujka 2011. godine o primjeni prava pacijenata u prekograničnoj zdravstvenoj skrbi [22] Direktiva 2011/83/EU od 25. listopada 2011. godine o pravima potrošača, izmjeni Direktive Vijeća 93/13/EEZ i Direktive 1999/44/EZ Europskog parlamenta i Vijeća te o stavljanju izvan snage Direktive Vijeća 85/577/EEZ i Direktive 97/7/EZ Europskog parlamenta i Vijeća [23] Preporuka Komisije od 29. lipnja 2009. (2009/524/EZ) [24] COM (2012) 261 završna verzija, 8.6.2012., http://ec.europa.eu/internal_market/services/docs/services-dir/implementation/report/COM_2012_261_en.pdf [25] Podržano programom ISA o rješenjima interoperabilnosti za europske javne uprave [26] http://ec.europa.eu/internal_market/scoreboard/ [27] Eurostatova džepna knjižica „Europska socijalna statistika”, objavljena 17.7.2013. [28] Anketa korisnika, početak 2013. [29] COM(2012) 225 završna verzija od 22.5.2012.